6. pielikums

Latvijas Investīciju un attīstības aģentūras   
iekšējiem noteikumiem Nr. 1.1-29.1/2025/11

|  |
| --- |
| “Kārtība, kādā lieliem, nozīmīgiem publiskiem pasākumiem un ārvalstu filmu uzņemšanai Latvijā tiek piešķirts valsts budžeta līdzfinansējums” līdzfinansējuma saņēmēju atlase |

**Pārbaudes lapā Nr. 2 iekļauto kritēriju vērtēšanas procedūra**

|  |  |  |  |
| --- | --- | --- | --- |
| **Nr. p.k.** | **Kritēriji** | **Procedūra** | **Informācijas avots** |
| 1. | Avansa maksājuma pieprasījums iesniegts pēc līguma par atbalsta piešķiršanu noslēgšanas | Pārbauda, vai:   1. avansa maksājuma pieprasījums ir iesniegts, reģistrēts un pieejams elektroniski valsts platformā biznesa attīstībai [www.business.gov.lv](http://www.business.gov.lv/) (turpmāk - [www.business.gov.lv](https://www.business.gov.lv)); 2. līdzfinansējuma saņēmējs ir noslēdzis līgumu par atbalsta piešķiršanu ar aģentūru; 3. avansa maksājuma pieprasījums ir iesniegts pēc līguma par atbalsta piešķiršanu noslēgšanas.   Ja avansa maksājuma pieprasījums iesniegts pirms līguma par atbalsta piešķiršanu noslēgšanas, kritērijā atzīmē "Nē" un vērtēšanu neturpina. | 1. Avansa maksājuma pieprasījums 2. Līgums |
| 2. | Avansa maksājuma pieprasījuma veidlapa ir pilnībā aizpildīta, un to ir parakstījusi līdzfinansējuma saņēmēja amatpersona vai pilnvarota persona | Pārbauda, vai avansa maksājuma pieprasījuma veidlapa ir pilnībā aizpildīta. Ja kāda avansa maksājuma pieprasījuma sadaļa nav aizpildīta, bet par tās saturu var pārliecināties citās avansa maksājuma pieprasījuma sadaļās un pielikumos, konstatējums uzskatāms par nebūtisku un papildus informācija netiek pieprasīta.    Pārbauda, vai avansa maksājuma pieprasījumu ir parakstījusi līdzfinansējuma saņēmēja paraksttiesīgā persona saskaņā ar „Lursoft” datiem. Informāciju pārbauda pilnās izziņas sadaļā „Valde” vai “Izpildinstitūcija” un „Prokūru saraksts” un pievieno izdruku (PDF formātā) pie iekšējo noteikumu 4. pielikuma “Pārbaudes lapa Nr. 2 dižpasākuma avansa maksājuma pieprasījuma izvērtēšanai par atbilstību vērtēšanas kritērijiem” (turpmāk – Pārbaudes lapa Nr. 2).    Ja tiek konstatēts, ka avansa maksājuma pieprasījumu nav parakstījusi paraksttiesīgā persona, pārbauda, vai avansa maksājuma pieprasījumam ir pievienota pilnvara, kas parakstīta ar drošu elektronisko parakstu un ar kuru piešķirtas tiesības avansa maksājuma pieprasījumu parakstīt kādai citai personai. Gadījumos, kad avansa maksājuma pieprasījumam nav pievienota pilnvara, kas parakstīta ar drošu elektronisko parakstu, tad, tiek lūgts iesniegt pilnvaru, nosakot termiņu pilnvara iesniegšanai. | 1. Avansa maksājuma pieprasījums 2. Lursoft |
| 3. | Līdzfinansējuma saņēmējam, tai skaitā īpašniekam, valdes locekļiem, patiesajiem labuma guvējiem, pārstāvēttiesīgām personām un mātes vai meitas uzņēmumiem, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas | Pārbauda, vai līdzfinansējuma saņēmējam, tai skaitā īpašniekam, valdes locekļiem, patiesajiem labuma guvējiem, pārstāvēttiesīgām personām un mātes vai meitas uzņēmumiem, uz vēstules par avansa izmaksu sagatavošanas brīdi nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.  Sagatavo Lursoft AML izziņu vai izziņas no Lursoft sadaļas "Sankciju katalogs" un pievieno pie Pārbaudes lapas Nr. 2.  Ja tiek konstatēts, ka līdzfinansējuma saņēmējam, tai skaitā īpašniekam, valdes locekļiem, patiesajiem labuma guvējiem, pārstāvēttiesīgām personām un mātes vai meitas uzņēmumiem, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kritērijā atzīmē "Nē" un vērtēšanu neturpina. | 1. Avansa maksājuma pieprasījums 2. Lursoft sadaļa “Sankciju katalogs” <https://sankcijas.lursoft.lv/> vai Lursoft AML izziņa |
| 4. | Avansa maksājuma pieprasījumā iekļautās plānotās izmaksas ir tieši saistītas ar dižpasākuma projekta īstenošanu un atbilst Ministru kabineta 2025. gada 11. februāra noteikumu Nr. 99 "Kārtība, kādā lieliem, nozīmīgiem publiskiem pasākumiem un ārvalstu filmu uzņemšanai Latvijā tiek piešķirts valsts budžeta līdzfinansējums" 17. punktā norādītajām attiecināmajām izmaksām | Pārbauda, vai atbilstoši avansa maksājuma pieprasījumā norādītajam avansa nepieciešamības pamatojumam un papildus iesniegtajiem avansa nepieciešamības pamatojošiem dokumentiem, avansa maksājuma pieprasījumā iekļautās plānotās izmaksas ir tieši saistīts ar dižpasākuma projekta īstenošanu un atbilst Ministru kabineta 2025. gada 11. februāra noteikumu Nr. 99 "Kārtība, kādā lieliem, nozīmīgiem publiskiem pasākumiem un ārvalstu filmu uzņemšanai Latvijā tiek piešķirts valsts budžeta līdzfinansējums" (turpmāk – MK noteikumi Nr. 99) 17. punktā norādītajām attiecināmajām izmaksām. | 1. Avansa maksājuma pieprasījums 2. Projekta iesniegums 3. MK noteikumi Nr. 99 |
| 5. | Ja tiek iesniegts pirmais avansa maksājuma pieprasījums, avansa maksājuma summa nepārsniedz 30% no līgumā par atbalsta piešķiršanu norādītā līdzfinansējuma apmēra | Ja avansa maksājuma pieprasījuma sadaļā “Vai šis ir pirmais avansa maksājuma pieprasījums?” ir veikta atzīme pie “Nē”, kritērijs netiek vērtēts un Pārbaudes lapā Nr. 2 tiek atzīmēts “N/a”.  Ja avansa maksājuma pieprasījuma sadaļā “Vai šis ir pirmais avansa maksājuma pieprasījums?” ir veikta atzīme pie “Jā”, pārbauda, vai pieprasītā avansa maksājuma summa nepārsniedz 30% no līgumā par atbalsta piešķiršanu norādītā līdzfinansējuma apmēra.  Ja pieprasītā avansa maksājuma summa pārsniedz 30% no līgumā par atbalsta piešķiršanu norādītā līdzfinansējuma apmēra, tiek lūgts samazināt avansa maksājuma pieprasījuma summu, nosakot termiņu konstatējumu novēršanai.  Ja avansa maksājuma summa netiek samazināta noteiktajā termiņā, kritērijā tiek veikta atzīme pie "Nē" un vērtēšanu neturpina. | 1. Avansa maksājuma pieprasījums 2. Līgums |
| 6. | Ja līdzfinansējuma saņēmējs iepriekš ir saņēmis avansa maksājumu, avansa maksājuma pieprasījuma summa nav mazāka par 30% no līgumā par atbalsta piešķiršanu norādītā līdzfinansējuma apmēra | Ja avansa maksājuma pieprasījuma sadaļā “Vai šis ir pirmais avansa maksājuma pieprasījums?” ir veikta atzīme pie “Jā”, kritērijs netiek vērtēts un Pārbaudes lapā Nr. 2 tiek atzīmēts “N/a”.  Ja avansa maksājuma pieprasījuma sadaļā “Vai šis ir pirmais avansa maksājuma pieprasījums?” ir veikta atzīme pie “Nē”, pārbauda, vai pieprasītā avansa maksājuma summa nav mazāka par 30% no līgumā par atbalsta piešķiršanu norādītā līdzfinansējuma apmēra.  Ja pieprasītā avansa maksājuma summa ir mazāka par 30% no līgumā par atbalsta piešķiršanu norādītā līdzfinansējuma apmēra, kritērijā tiek veikta atzīme pie "Nē" un vērtēšanu neturpina. | 1. Avansa maksājuma pieprasījums 2. Līgums |
| 7. | Pieprasītā avansa maksājuma summa kopā ar iepriekš piešķirtajiem avansa maksājumiem nepārsniedz 90 % no līgumā par atbalsta piešķiršanu norādītā līdzfinansējuma apmēra | Pārbauda, vai avansa maksājuma pieprasījuma sadaļā “Avansa maksājuma summa, EUR” norādītā avansa maksājuma summa kopā ar iepriekš piešķirtajiem avansa maksājumiem nepārsniedz 90 % no līgumā par atbalsta piešķiršanu norādītā līdzfinansējuma apmēra.  Ja pieprasītā avansa maksājuma summa kopā ar iepriekš piešķirtajiem avansa maksājumiem pārsniedz 90% no līgumā par atbalsta piešķiršanu norādītā līdzfinansējuma apmēra, tiek lūgts samazināt avansa maksājuma pieprasījuma summu līdz maksimālajam pieejamajam avansa maksājuma apmēram, nosakot termiņu konstatējumu novēršanai.  Ja avansa maksājuma summa netiek samazināta noteiktajā termiņā vai ar iepriekšējo avansa maksājuma pieprasījumu ir piešķirts maksimāli pieejamais avansa maksājuma apmērs, kritērijā tiek veikta atzīme pie "Nē" un vērtēšanu neturpina. | 1. Avansa maksājuma pieprasījums 2. Līgums |
| 8. | Ir iesniegti avansa maksājuma pieprasījuma pamatojošie dokumenti | Pārbauda, vai ir iesniegti visi tabulā “Avansa nepieciešamības pamatojošie dokumenti” norādītie avansa nepieciešamības pamatojošie dokumenti.  Ja avansa maksājuma pieprasījuma sadaļā “Vai šis ir pirmais avansa maksājuma pieprasījums?” ir veikta atzīme pie “Nē” un ja pirms šī avansa maksājuma pieprasījuma nav iesniegts maksājuma pieprasījums, no kura var pārliecināties, ka ir iztērēts iepriekšējais avansa maksājums vai uzņemtas saistības vismaz 80 % apmērā no iepriekšējā avansa maksājuma, papildus pārbauda, vai ir iesniegts zvērināta revidenta vai zvērinātu revidentu komercsabiedrības apstiprinājums, ka ir iztērēts iepriekšējais avansa maksājums vai uzņemtas saistības vismaz 80 % apmērā no iepriekšējā avansa maksājuma. | Avansa maksājuma pieprasījums |
| 9. | Svešvalodā iesniegtiem dokumentiem ir pievienoti šo dokumentu tulkojumi | Ja avansa maksājuma pieprasījums vai tam pievienotie dokumenti nav iesniegti svešvalodā, kritērijs netiek vērtēts un Pārbaudes lapā Nr. 2 tiek atzīmēts “N/a”.  Ja kāds no avansa maksājuma pieprasījuma sastāvā esošajiem dokumentiem ir svešvalodā, pārbauda vai tam ir pievienots līdzfinansējuma saņēmēja atbildīgās amatpersonas apliecināts (uzraksts “Tulkojums pareizs”, datums, paraksts un paraksta atšifrējums) tulkojums latviešu valodā vai rakstisks kopsavilkums - pārskats par dokumenta saturu.  Avansa maksājuma pieprasījumam pievienotos dokumentus var iesniegt svešvalodā, bet, ja tajos norādītā informācija Aģentūrai nebūs saprotama, tad Aģentūrai ir tiesības pieprasīt dokumentu tulkojumus. | Avansa maksājuma pieprasījums |
| 10. | Avansa maksājuma pieprasījumā iekļautās izmaksas nav radušās pirms avansa maksājuma pieprasījuma iesniegšanas Aģentūrā | Pārbauda, vai, pamatojoties uz avansa maksājuma pieprasījumam pievienotajiem avansa nepieciešamības pamatojošiem dokumentiem, avansa maksājuma pieprasījumā iekļautās izmaksas nav radušās pirms avansa maksājuma pieprasījuma iesniegšanas Aģentūrā.  Ja avansa maksājuma pieprasījumā iekļautās izmaksas ir radušās pirms avansa maksājuma pieprasījuma iesniegšanas Aģentūrā, iesniedzējam tiek lūgts precizēt avansa maksājuma pieprasījumu.  Ja noteiktajā termiņā netiek saņemti avansa maksājuma pieprasījuma precizējumi, tiek sagatavota vēstule par atteikumu izmaksāt avansa maksājumu vai tiek samazināts avansa maksājums par izmaksu apmēru, kas radies pirms avansa maksājuma pieprasījuma iesniegšanas brīža. | Avansa maksājuma pieprasījums |
| 11. | Avansa maksājuma pieprasījumā norādītais bankas norēķinu konts ir līdzfinansējuma saņēmēja konts | Pārbauda, vai avansa maksājuma pieprasījumam ir pievienots dokuments (bankas līguma kopija, konta izdruka, VID EDS izdruka ar kontu reģistra datiem u.c.), kurā var identificēt līdzfinansējuma saņēmēja kontu un tas atbilst avansa maksājuma pieprasījuma sadaļā “Norēķina rekvizīti” norādītajam bankas norēķinu kontam. | Avansa maksājuma pieprasījums |
| 12. | Ja līdzfinansējuma saņēmējs iepriekš ir saņēmis avansa maksājumu, tas ir iztērējis iepriekšējo avansa maksājumu vai uzņēmies saistības vismaz 80 % apmērā no iepriekšējā avansa maksājuma, ko apliecina iepriekšējā avansa izlietojuma pamatojošie dokumenti | Ja avansa maksājuma pieprasījuma sadaļā “Vai šis ir pirmais avansa maksājuma pieprasījums?” ir veikta atzīme pie “Jā”, kritērijs netiek vērtēts un Pārbaudes lapā Nr. 2 tiek atzīmēts “N/a”.  Ja avansa maksājuma pieprasījuma sadaļā “Vai šis ir pirmais avansa maksājuma pieprasījums?” ir veikta atzīme pie “Nē” un ja pirms šī avansa maksājuma pieprasījuma ir iesniegts maksājuma pieprasījums, tad pārbauda vai līdzfinansējuma saņēmējs maksājuma pieprasījumam pievienoja zvērināta revidenta vai zvērinātu revidentu komercsabiedrības apstiprinājumu, no kura var pārliecināties, ka ir iztērēts iepriekšējais avansa maksājums vai uzņemtas saistības vismaz 80 % apmērā no iepriekšējā avansa maksājuma.  Ja avansa maksājuma pieprasījuma sadaļā “Vai šis ir pirmais avansa maksājuma pieprasījums?” ir veikta atzīme pie “Nē” un ja pirms šī avansa maksājuma pieprasījuma nav iesniegts maksājuma pieprasījums, no kura var pārliecināties, ka ir iztērēts iepriekšējais avansa maksājums vai uzņemtas saistības vismaz 80 % apmērā no iepriekšējā avansa maksājuma, tad pārbauda vai pie avansa maksājuma pieprasījuma ir pievienots zvērināta revidenta vai zvērinātu revidentu komercsabiedrības apstiprinājums, no kura var pārliecināties, ka ir iztērēts iepriekšējais avansa maksājums vai uzņemtas saistības vismaz 80 % apmērā no iepriekšējā avansa maksājuma. | Avansa maksājuma pieprasījums |